વાત આપણી ફરવા જવાની આદતોની છે. આપણે ક્યાંય ફરવા જવાનું આયોજન કરીશું તો સૌ પ્રથમ એવા સ્થળની પસંદગી કરીશું કે જ્યાં કોઈ મંદિર હોય કે માથું નમાવવાની જગ્યા હોય. તેના વિના જાણે કે આપણું પર્યટન અધૂરું ગણાશે. જગતના મહાનતમ કલાકારને આપણે શોધતા ફરીએ છીએ પણ તેની કલાની કોઈ કદર ક્યાં છે? ફરવા જવા માટે અનેકાનેક નૈસર્ગિક સ્થળો છે જ્યાં આપણે આ મહાનતમ કલાકારની કલાને મુક્તકંઠે પ્રશંસી શકીએ છીએ અને એ પ્રશંસા જ આપણી પ્રાર્થના બની શકે છે. પરંતું આપણે આપણી માનસિકતામાંથી મુક્ત થઈ શકતા નથી.